CELEX: 31983D0631
Language: el
Date: 1983-12-02 00:00:00
Title: 83/631/ΕΟΚ: Απόφαση της Επιτροπής της 2ας Δεκεμβρίου 1983 που καταργεί την απόφαση 83/223/ΕΟΚ περί των μέτρων υγειονομικής προστασίας έναντι της Ισπανίας

Avis juridique important

|

31983D0631

83/631/ΕΟΚ: Απόφαση της Επιτροπής της 2ας Δεκεμβρίου 1983 που καταργεί την απόφαση 83/223/ΕΟΚ περί των μέτρων υγειονομικής προστασίας έναντι της Ισπανίας  

Επίσημη Εφημερίδα αριθ. L 355 της 17/12/1983 σ. 0047 - 0047

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 2ας Δεκεμβρίου 1983  που καταργεί την απόφαση 83/223/ΕΟΚ περί των μέτρων υγειονομικής προστασίας έναντι της Ισπανίας  (83/631/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου κατά την εισαγωγή ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 28 παράγραφοι 3 και 4,  Εκτιμώντας:  ότι, με την απόφαση 83/223/ΕΟΚ της Επιτροπής (3), θεσπίστηκαν μέτρα υγειονομικής προστασίας έναντι της Ισπανίας, λόγω της επιδημίας αφθώδους πυρετού·  ότι η απουσία νέων εστιών αφθώδους πυρετού στην Ισπανία οδηγεί στο συμπέρασμα ότι δεν υπάρχει πλέον κίνδυνος για το ζωικό κεφάλαιο της Κοινότητας·  ότι πρέπει να αποκατασταθούν οι εισαγωγές νωπών κρεάτων βοοειδών, προβατοειδών και αιγοειδών προέλευσης Ισπανίας·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 83/223/ΕΟΚ καταργείται. Η έγκριση εισαγωγής δεν αφορά παρά τα κρέατα που προέρχονται από σφαγές που θα γίνουν μετά την ημερομηνία κοινοποιήσεως της παρούσας απόφασης.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 2 Δεκεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 59 της 5. 3. 1983, σ. 34.  (3) ΕΕ αριθ. L 121 της 7. 5. 1983, σ. 32.